Suresh 105 Views
గ్లేన్‌ మాక్స్‌వెల్‌పై అశ్విన్‌ సంచలన వ్యాఖ్యలు
న్యూఢిల్లీ: గత కొంత కాలంగా ఫాం కోల్పోయి సతమతమవుతున్న ఆస్ట్రేలియా ఆటగాడు గ్లేన్‌ మాక్స్‌వెల్‌ శ్రీలంకతో జరిగిన తొలి టి20 మ్యాచ్‌లో 145 పరుగులతో విధ్వంసం సృష్టించాడు.కాగా మాక్స్‌్‌వెల్‌ ఇన్నింగ్స్‌పై భారత స్పిన్నర్‌ అశ్విన్‌ సంచలన వ్యాఖ్యలు చేశాడు.ప్రముఖ వ్యాఖ్యాత హర్షా బోగ్లే ఈ ఇన్నింగ్స్‌ విషయంలో చేసిన ట్వీట్‌పై భారత స్పిన్నర్‌ అశ్విన్‌ స్పందిస్తూ నాలుగు ఓవర్ల బౌలింగ్‌ పవర్‌ ప్లేలో రెండు ఓవర్లను టెన్నిస్‌ బంతితో బౌలింగ్‌ చేయాలని,మరో రెండు ఓవర్లను బౌలర్‌ ఆపరేట్‌ చేసే బౌల్‌ిం మేషిన్‌తో వేయాలని అశ్విన్‌ రీ ట్వీట్‌ చేశాడు. బౌలింగ్‌ మిషన్‌తో మాత్రమే మాక్స్‌వెల్‌కు బౌలింగ్‌ చేయగలమని అశ్విన్‌ తన పోస్టులో అభిప్రాయం వ్యక్తం చేశాడు.కాగా అంతకు ముందు హర్షా బోగ్లే ఆసీస్‌ ఇన్నింగ్స్‌పై ఈ విధంగా ట్వీట్‌ చేశాడు.10 ఓవర్లలో 153 పరుగులు,అది కూడా 39 బంతుల్లో సెంచరీ భాగస్వామ్యం మాక్స్‌వెల్‌ 65 బంతులు ఆడి 145 పరుగులు చేసి నాటౌట్‌? హెడ్‌ 263 స్ట్రైక్‌ రేట్‌తో 18 బంతుల్లో 45 పరుగులు చేశాడు.తరువాత ఏంటి? ఇంకెవరైనా బౌలర్‌ సిద్దంగా ఉన్నాడా? అని సవాల్‌ విసిరాడు.కాగా శ్రీలంకతో జరిగిన తొలి టి20లో 49 బంతుల్లో సెంచరీ చేసిన మాక్స్‌వెల్‌ 65 బంతుల్లో 14 బౌండరీలు,9 సిక్సర్లతో 145 పరుగులు చేసి నాటౌట్‌గా నిలువడంతో శ్రీలంక బౌలర్లు బెంబేలెత్తి పోయారు.దీంతో టి20ల్లో గతంలో అనగా 2007లో శ్రీలంక పేరిట ఉన్న రికార్డు (కెన్యాపై 260 పరుగుల)ను తిరగరాస్తూ 20 ఓవర్లలోనే 3 వికెట్ల నష్టానికి ఆసీస్‌ జట్టు 263 పరుగులు చేసింది.